Nimča

Nimča () – šiaurės vakarų Afrikoje, ypač Maroke naudotas vienrankis kardas.

Pradėti gaminti XVIII a. pabaigoje, paprastai gaminti naudojant senas geležtes. Daug nimčų turi europietiškas XVII a. ar vėlesnes geležtes.

Nimčoms būdingos rankenos, kurių skersiniai užlenkti viršun link geležtės smaigalio, medinės rankenos turi kvadratiškas priekin užlenktas buoželes, o nuo priekinio skersinio apačios neretai žemyn eina lankelis, pridengiantis pirštus ir siekiantis buoželę, bet su ja nesujungtas. Po užpakaliniu pusskersiniu yra dar vienas pusskersinis, kuris atrodo lyg lankelio tęsinys.

Nimčos durklai 
Buvo gaminami ir nimčų stiliaus durklai, kurių rankena būdavo tokia pati, o garda smulkesnė negu nimčų kardų.

Nuorodos 

 Nimcha – Sabre de marine  (prancūziškai)
 Nimcha or.  (Puošnios nimčos vaizdas ties skersiniu. Prancūziškai)
 Nimcha du Maghreb  (prancūziškai)
 Moroccan nimcha with Napoleonic blade (Marokietiška nimča su Napoleono laikų prancūziška geležte)
 18/19th century Moroccan nimcha  (XVIII–XIX a. marokietiška nimča) (nebūdinga tiesi geležtė)
 Paradinė nimča

Kalavijai
Kardai
Arabų šaltieji ginklai